CELEX: 32017D0098
Language: mt
Date: 2017-01-18 00:00:00
Title: Deċiżjoni ta' Implimentazzjoni tal-Kummissjoni (UE) 2017/98 tat-18 ta' Jannar 2017 li temenda l-Anness tad-Deċiżjoni ta' Implimentazzjoni 2013/519/UE fir-rigward tal-mudell taċ-ċertifikat tas-saħħa tal-annimali għall-importazzjonijiet fl-Unjoni ta' klieb, qtates u inmsa (notifikata bid-dokument C(2017) 123) (Test b'rilevanza għaż-ŻEE. )

20.1.2017   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 16/37
               
            DEĊIŻJONI TA' IMPLIMENTAZZJONI TAL-KUMMISSJONI (UE) 2017/98
      tat-18 ta' Jannar 2017
      li temenda l-Anness tad-Deċiżjoni ta' Implimentazzjoni 2013/519/UE fir-rigward tal-mudell taċ-ċertifikat tas-saħħa tal-annimali għall-importazzjonijiet fl-Unjoni ta' klieb, qtates u inmsa
      
         
            (notifikata bid-dokument C(2017) 123)
         
      
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat id-Direttiva tal-Kunsill 92/65/KEE tat-13 ta' Lulju 1992 lli tistabbilixxi l-ħtiġijiet dwar saħħa tal-annimali li jirregolaw il-kummerċ ta', u l-importazzjoni fil-Komunità ta' annimali, semen, ova u embrijuni mhux suġġetti għal ħtiġijiet ta' saħħa tal-annimali meħtieġa f'regoli speċifiċi tal-Komunità li hemm referenza għalihom fl-Anness A(I) ta' Direttiva 90/425/KEE (1), u b'mod partikolari l-punt (b) tal-ewwel subparagrafu tal-Artikolu 17(2) tagħha,
      Billi:
      
                  (1)
               
               
                  Id-Direttiva 92/65/KEE tistipula li l-klieb, il-qtates u l-inmsa jridu jiġu impurtati fl-Unjoni minn territorji awtorizzati jew pajjiżi terzi biss u jkunu akkumpanjati minn ċertifikat tas-saħħa li jikkorrespondi għall-mudell imħejji skont il-proċedura msemmija f'din id-Direttiva. Il-Parti 1 tal-Anness tad-Deċiżjoni ta' Implimentazzjoni tal-Kummissjoni Nru 2013/519/UE (2) tistabbilixxi l-mudell taċ-ċertifikat tas-saħħa tal-annimali.
               
            
                  (2)
               
               
                  Fil-mudell taċ-ċertifikat tas-saħħa tal-annimali hemm referenza għat-test tar-rispons tal-immunità għal tilqim kontra l-marda tar-rabja li għandha issir fuq kampjuni tad-demm meħuda minn klieb, qtates u inmsa li ġejjin minn territorju jew pajjiż terz elenkat fl-Anness I tad-Deċiżjoni tal-Kummissjoni 2004/211/KE (3) jew fil-Parti 1 tal-Anness II tar-Regolament tal-Kummissjoni (UE) Nru 206/2010 (4) m jew li jkunu skedati li jagħmlu tranżitu minnu.
               
            
                  (3)
               
               
                  Wara l-ħafna falsifikazzjonijiet ta' rapporti tal-laboratorju fuq ir-riżultati tat-test tat-titrazzjoni ta' antikorpi tar-rabja, jixraq li wieħed jitlob lill-uffiċjali li jagħtu ċ-ċertifikati fit-territorji jew fil-pajjiżi terzi li r-riżultati tajbin ta' dak it-test ma għandhomx jiġu ċċertifikati sakemm ma tkunx ġiet ivverifikata l-awtentiċità tar-rapport tal-laboratorju. Għandu jkun hemm nota ta' gwida speċifika li tgħid dan fil-mudell taċ-ċertifikat tas-saħħa tal-annimali.
               
            
                  (4)
               
               
                  Barra minn hekk, l-entrata dwar id-data tal-applikazzjoni jew il-qari tat-tattwaġġ jew it-transponder tal-klieb, tal-qtates u tal-inmsa fil-Parti I tal-mudell taċ-ċertifikat tas-saħħa tal-annimali ġiet interpretata ħażin minn xi uffiċjali li jiċċertifikaw fil-pajjiżi terzi, u b'hekk kien hemm il-problemi waqt il-kontrolli veterinarji fil-postijiet ta' spezzjoni fil-fruntieri. Biex jiġi evitat kull ftehim ħażin, dik in-nota għandha titħassar mill-Parti I tal-mudell taċ-ċertifikat tas-saħħa tal-annimali fejn jiġu deskritti l-annimali, u għandha tiddaħħal fil-Parti II taċ-ċertifikat, li tikkonċerna ċ-ċertifikazzjoni tal-annimali. Fil-Parti II għandha tiddaħħal ukoll nota speċifika ta' gwida dwar il-verifikazzjoni tal-marka.
               
            
                  (5)
               
               
                  Għaldaqstant, l-Anness tad-Deċiżjoni ta' Implimentazzjoni 2013/519/UE għandu jiġi emendat skont dan.
               
            
                  (6)
               
               
                  Sabiex jiġi evitat kwalunkwe tfixkil fl-importazzjonijiet fl-Unjoni ta' kunsinni ta' klieb, qtates u inmsa, l-użu taċ-ċertifikati maħruġa skont ir-regoli tal-Unjoni applikabbli qabel id-data ta' applikazzjoni ta' din id-Deċiżjoni għandu jkun awtorizzat matul perjodu tranżitorju soġġett għal ċerti kundizzjonijiet.
               
            
                  (7)
               
               
                  Il-miżuri stipulati f'din id-Deċiżjoni huma konformi mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
               
            ADOTTAT DIN ID-DEĊIŻJONI:
      Artikolu 1
      L-Anness għad-Deċiżjoni ta' Implimentazzjoni 2013/519/UE huwa emendat f'konformità mal-Anness ta' din id-Deċiżjoni.
      Artikolu 2
      Għal perjodu tranżitorju sat-30 ta' Ġunju 2017, l-Istati Membri jistgħu jawtorizzaw l-importazzjonijiet fl-Unjoni ta' klieb, ta' qtates u ta' inmsa li jkunu akkumpanjati minn ċertifikat tas-saħħa maħruġ mhux aktar tard mill-31 ta' Mejju 2017 skont il-mudell stipulat fil-Parti 1 tal-Anness tad-Direttiva ta' Implimentazzjoni 2013/519/UE fil-verżjoni tagħha ta' qabel l-emendi introdotti b'din id-Deċiżjoni.
      Artikolu 3
      Din id-Deċiżjoni għandha tapplika mill-1 ta' Ġunju 2017.
      Artikolu 4
      Din id-Deċiżjoni hija indirizzata lill-Istati Membri.
      
         Magħmul fi Brussell, it-18 ta' Jannar 2017.
         
            
               Għall-Kummissjoni
            
            Vytenis ANDRIUKAITIS
            
               Membru tal-Kummissjoni
            
         
      
      
         (1)  ĠU L 268, 14.9.1992, p. 54
      
      
         (2)  Id-Deċiżjoni ta' Implimentazzjoni tal-Kummissjoni 2013/519/UE tal-21 ta' Ottubru 2013 li tistabbilixxi l-lista ta' territorji u pajjiżi terzi awtorizzati għall-importazzjoni ta' klieb, qtates u inmsa u l-mudell taċ-ċertifikat tas-saħħa għal tali importazzjonijiet (ĠU L 281, 23.10.2013, p. 20).
      
         (3)  Id-Deċiżjoni tal-Kummissjoni 2004/211/KE tas-6 ta' Jannar 2004 li tistabbilixxi l-lista ta' pajjiżi terzi u ta' partijiet mit-territorju tagħhom li minnhom l-Istati Membri jawtorizzaw l-importazzjoni ta' equidae ħajjin u ta' semen, ova u embrijoni tal-ispeċi ekwina, u li temenda d-Deċiżjonijiet Nru 93/195/KEE u 94/63/KE (ĠU L 73, 11.3.2004, p. 1).
      
         (4)  Ir-Regolament tal-Kummissjoni (UE) Nru 206/2010 tat- 12 ta' Marzu 2010 li jistabbilixxi listi ta' pajjiżi terzi, territorji jew partijiet minnhom awtorizzati għall-introduzzjoni fl-Unjoni Ewropea ta' annimali partikulari u laħam frisk u r-rekwiżiti relatati maċ-ċertifikazzjoni veterinarja (ĠU L 73, 20.3.2010, p. 1).
      
         ANNESS
         Fl-Anness, il-Parti 1 hija sostitwita b'dan li ġej:
         
            “PARTI 1
            
               Mudell ta' ċertifikat tas-saħħa tal-annimali għall-importazzjonijiet fl-Unjoni ta' klieb, ta' qtates u ta' inmsa
            
            Test ta 'immaġni
            
               PAJJIŻ:
               Ċertifikat veterinarju għall-UE
               Parti I: Dettalji tal-konsenja mibgħuta
               I.1 Speditur
               Isem
               Indirizz
               Pajjiż
               Nru tat-telefown
               I.2 Nru ta’ referenza taċ-ċertifikat
               I.2.a
               I.3 Awtorità kompetenti ċentrali
               I.4 Awtorità kompetenti lokali
               I.5 Destinatarju
               Isem
               Indirizz
               Pajjiż
               Numru tat-telefown
               I.6
               I.7 Pajjiż ta’ oriġini
               Kodiċi ISO
               I.8
               I.9 Pajjiż ta’ destin-azzjoni
               Kodiċi ISO
               I.10 Reġjun tad-destinazzjoni
               Kodiċi
               I.11 Post ta’ oriġini
               Isem Numru ta’ approvazzjoni
               Indirizz
               Isem Numru ta’ approvazzjoni
               Indirizz
               Isem Numru ta’ approvazzjoni
               Indirizz
               I.12 Post tad-destinazzjoni
               Isem Numru ta’ approvazzjoni
               Indirizz
               I.13 Post tat-tagħbija
               I.14 Data tat-tluq
               I.15 Mezz tat-trasport
               Ajruplan Vapur Vagun tal-ferrovija
               Vettura tat-triq Oħrajn
               Identifikazzjoni
               Referenzi dokumentarji
               I.16 BIP tad-dħul fl-UE
               I.17
               I.18 Deskrizzjoni tal-komodità
               I.19 Kodiċi tal-komodità (Kodiċi tas-SA)
               010619
               I.20 Kwantità
               I.21
               I.22 Għadd ta’ pakketti
               I.23 Nru tas-Siġill/Kontenitur
               I.24
            
            Test ta 'immaġni
            
               I.25 Komoditajiet iċċertifikati għal:
               Oħrajn Annimali domestiċi Korpi approvati
               I.26
               I.27 Għall-importazzjoni jew għad-dħul fl-UE
               I.28 Identifikazzjoni tal-komoditajiet
               Speċi (Isem xjentifiku)
               Sistema ta’ identifikazzjoni
               Numru ta’ identifikazzjoni
               Data tat-twelid [jj/xx/ssss]]
            
            Test ta 'immaġni
            
               PAJJIŻ
               Importazzjonijiet fl-Unjoni ta’ klieb, ta’ qtates, u ta’ inmsa
               II. Informazzjoni dwar is-saħħa
               II.a. Nru ta’ referenzataċ-ċertifikat
               II.b.
               Jiena, il-veterinarju uffiċjali hawn taħt iffirmat ta’ (daħħal l-isem tal-pajjiż terz) niċċertifika li l-annimali deskritti fil-Kaxxa I.28:
               II.1 ġejjin minn stabbilimenti jew negozji deskritti fil-Kaxxa I.11 li huma rreġistrati mill-awtorità kompetenti u mhumiex suġġetti għal kwalunkwe projbizzjoni minħabba raġunijiet ta’ saħħa tal-annimali, fejn l-annimali jiġu eżaminati regolarment u huma konformi mal-ħtiġijiet li jassiguraw il-benessri tal-annimali miżmuma;
               II.2. ma wrew l-ebda sinjal ta’ mard u kienu b’saħħithom biżżejjed biex jiġu trasportati fuq il-vjaġġ intenzjonat, fil-waqt tal-eżami minn veterinarju awtorizzat mill-awtorità kompetenti fi żmien 48 siegħa qabel il-ħin tat-tluq;
               (1) jew [II.3. huma destinati għal korp, istitut jew ċentru deskritt fil-Kaxxa I.12 u approvati skont l-Anness C tad-Direttiva tal-Kunsill 92/65/KEE, u ġejjin minn territorju jew pajjiż terz elenkat fl-Anness II tar-Regolament ta’ Implimentazzjoni tal-Kummissjoni (UE) Nru 577/2013.]
               (1) jew [II.3. kellhom tal-inqas 12-il ġimgħa dakinhar tat-tilqima kontra l-idrofobija u tal-inqas għaddew 21 jum wara li tkun tlestiet it-tilqima primarja kontra l-idrofobija (2) mwettqa skont ir-rekwiżiti ta’ validità stabbiliti fl-Anness III tar-Regolament (UE) Nru 576/2013 tal-Parlament Ewropew u tal-Kunsill, u kull tilqim mill-ġdid sussegwenti twettaq fi żmien il-perjodu ta’ validità tat-tilqima ta’ qabel (3);] u wkoll
               (1) jew [II.3.1. ġejjin minn territorju pajjiż jew terz elenkat fl-Anness II tar-Regolament ta’ Implimentazzjoni tal-Kummissjoni (UE) Nru 577/2013 u d-dettalji tat-tilqima attwali kontra l-idrofobija huma pprovduti fit-tabella];
               (1) jew [II.3.1. ġejjin jew huma skedati li jittranżitaw minn territorju jew pajjiż terz elenkat fl-Anness I tad-Deċiżjoni tal-Kummissjoni 2004/211/KE jew fil-Parti 1 tal-Anness II tar-Regolament tal-Kummissjoni (UE) Nru 206/2010, u test tat-titrazzjoni tal-antikorpi tal-idrofobija (4), imwettaq fuq kampjun tad-demm meħud mill-veterinarju awtorizzat mill-awtorità kompetenti mhux aktar tard minn 30 jum wara t-tilqima preċedenti u tal-inqas tliet xhur qabel id-data tal-ħruġ ta’ dan iċ-ċertifikat, ta riżultat ta’ titrazzjoni daqs jew iktar minn 0,5 IU/ml (5) u kull tilqima mill-ġdid sussegwenti twettqet fil-perjodu ta’ validità tat-tilqima preċedenti, u d-dettalji tat-tilqima attwali kontra l-idrofobija u d-data tat-teħid tal-kampjuni għall-ittestjar tar-risposta immunitarja huma pprovduti fit-tabella hawn taħt:
               Parti II: Ċertifikazzjoni
               Transponder jew tatwaġġ
               Data tat-tilqim [jj/xx/ssss]
               Isem u l-manifattur tat-tilqima
               Nru tal-lott
               Il-validità tat-tilqima
               Data tat-teħid tal-kampjun tad-demm [jj/xx/ssss]]
               Kodiċi alfa-numeriku tal-annimal
               Data tal-implantazzjoni u/jew tal-qari (6) [jj/xx/ssss]
               Minn [jj/xx/ssss]]
               sa [jj/xx/ssss]]
               ];
               (1) jew [II.4. huma klieb destinati għal Stat Membru elenkat fl-Anness I tar-Regolament iddelegat tal-Kummissjoni (UE) Nru 1152/2011 u ġew ittrattati kontra l-Echinococcus multilocularis u d-dettalji tat-trattament li ngħata mill-veterinarju li amministrah skont l-Artikolu 7 tar-Regolament ta’ Delega tal-Kummissjoni (UE) Nru 1152/2011 (7) (8) jinsabu fit-tabella ta’ hawn taħt.]
               (1) jew [II.4. [il-klieb ma ngħatawx kura kontra l-Echinococcus multilocularis;]
            
            Test ta 'immaġni
            
               PAJJIŻ
               Importazzjonijiet fl-Unjoni ta’ klieb, ta’ qtates, u ta’ inmsa
               II. Informazzjoni dwar is-saħħa
               II.a. Nru ta’ referenzataċ-ċertifikat
               II.b.
               Kodiċi alfanumeriku tat-transponder jew tat-tatwaġġ tal-annimal
               Trattament kontra l-echinococcus
               Il-veterinarju li amministrah
               Isem u l-manifattur tal-prodott
               Id-data[jj/xx/ssss] u l-ħin tat-trattament [00:00]
               Isem b’ittri kapitali, timbru u firma
               ]
               Noti
               (a) Dan iċ-ċertifikat huwa maħsub għall-klieb (Canis lupus familiaris), għall-qtates (Felis silvestris catus) u għall-inmsa (Mustela putorius furo).
               (b) Dan iċ-ċertifikat huwa validu għal 10 ijiem mid-data ta’ ħruġ mill-veterinarju uffiċjali. Fil-każ ta’ trasport bil-baħar, il-perjodu ta’ 10 ijiem, huwa estiż b’perjodu addizzjonali li jikkorrispondi għal kemm idum il-vjaġġ bil-baħar.
               Parti I:
               Kaxxa I.11: Post tal-oriġini: l-isem u l-indirizz tal-istabbiliment ta’ dispaċċ. Indika n-numru tal-approvazzjoni jew tar-reġistrazzjoni.
               Kaxxa I.12: Post tad-destinazzjoni: obbligatorju fil-każ li l-annimali huma destinati għal korp, istitut jew ċentru approvat bi qbil mal-Anness C tad-Direttiva tal-Kunsill 92/65/KEE.
               Kaxxa I.25: Komoditajiet iċċertifikati għal: indika “oħrajn” fejn l-annimali jiġu mċaqilqa skont l-Artikolu 5(4) tar-Regolament (UE) Nru 576/2013 tal-Parlament Ewropew u tal-Kunsill.
               Kaxxa I.28: Komoditajiet iċċertifikati għal: agħżel transponder jew tatwaġġ.
               Numru ta’ identifikazzjoni: indika l-kodiċi alfanumeriku tat-transponder jew tat-tatwaġġ.
               Parti II:
               (1) Żomm skont ir-rilevanza.
               (2) Kull tilqim mill-ġdid għandu jitqies bħala tilqim primarju jekk ma jkunx ingħata waqt il-perjodu ta’ validità tat-tilqim preċedenti.
               (3) Maċ-ċertfikat għandha tinhemeż kopja ċertifikata tad-dettalji tat-tilqim u tal-identifikazzjoni tal-annimali kkonċernati.
               (4) It-test tat-titrazzjoni tal-antikorpi tar-rabja msemmi fil-punt II.3.1:
               — irid isir fuq kampjun miġbur minn veterinarju awtorizzat mill-awtorità kompetenti, tal-inqas 30 jum mid-data tat-tilqima u tliet xhur qabel id-data tal-importazzjoni;
               — irid ikollu livell ta’ antikorpi li jinnewtralizzaw il-vajrus tar-rabja fis-serum ekwivalenti għal 0,5 IU/ml jew aktar;
               — irid isir minn laboratorju approvat skont l-Artikolu 3 tad-Deċiżjoni tal- Kunsill 2000/258/KE http://ec.europa.eu/food/animals/pet-movement/approved-labs_en);
            
            Test ta 'immaġni
            
               PAJJIŻ
               Importazzjonijiet fl-Unjoni ta’ klieb, ta’ qtates, u ta’ inmsa
               II. Informazzjoni dwar is-saħħa
               II.a. Nru ta’ referenzataċ-ċertifikat
               II.b.
               — ma hemmx għalfejn jerġa’ jsir fuq annimal li, wara li jkun sarlu t-test u ħarġu riżultati tajbin, ikun tlaqqam mill-ġdid kontra r-rabja waqt il-perjodu ta’ validità tat-tilqima preċedenti.
               Maċ-ċertifikat trid tinhemeż kopja tar-rapport uffiċjali mil-laboratorju approvat dwar ir-riżultat tat-test tal-antikorpi tal-idrofobija msemmi fil-punt II.3.1.
               (5) Meta jiċċertifika dan ir-riżultat, il-veterinarju uffiċjali jkun qed jikkonferma li vverifika, bl-aħjar mod li seta’, u fejn meħtieġ billi għamel kuntatt mal-laboratorju indikat fir-rapport, l-awtentiċità tar-rapport tal-laboratorju dwar ir-riżultati tat-test ta’ titrazzjoni tal-antikorpi msemmi fil-punt II.3.1.
               (6) B’rabta man-nota f’qiegħ il-paġna (3), qabel ma jibda jimtela dan iċ-ċertifikat, jew jingħata ebda tilqim, jew, fejn hemm bżonn, isir xi ttestjar tal-annimali kkonċernati, irid jiġi vverifikat li l-annimali kienu mmarkati qabel it-3 ta’ Lulju 2011, permezz tal-impjant ta’ transponder jew permezz ta’ tatwaġġ li jista’ jinqara faċilment.
               (7) It-trattament kontra l-Echinococcus multilocularis msemmi fil-punt II.4 għandu:
               — ikun amministrat minn veterinarju f’perjodu ta’ mhux iktar minn 120 siegħa u mhux inqas minn 24 siegħa qabel il-ħin tad-dħul skedat tal-klieb f’wieħed mill-Istati Membri jew partijiet minnu li huma elenkati fl-Anness I tar-Regolament ta’ Delega tal-Kummissjoni (UE) Nru 1152/2011;
               — jikkonsisti fi prodott mediċinali approvat li fih id-doża xierqa ta’ prażikwantel jew sustanzi farmakoloġikament attivi, li waħedhom jew flimkien, taw provi li jnaqqsu l-kwantità tal-forma intestinali, matura u immatura, tal-Echinococcus multilocularis fl-ispeċi ospitanti kkonċernata.
               (8) It-tabella msemmija fil-punt II.4 għandha tintuża biex tiddokumenta d-dettalji ta’ trattament addizzjonali jekk amministrati wara d-data li fiha jkun ġie ffirmat ċ-ċertifikat u qabel id-dħul skedat f’wieħed mill-Istati Membri jew partijiet minnu li huma elenkati fl-Anness I tar-Regolament ta’ Delega tal-Kummissjoni (UE) Nru 1152/2011.
               Veterinarju uffiċjali
               Isem (b’ittri kapitali): Kwalifika u t-titlu:
               Data: Firma:
               Timbru:
            ”